EkBass/fiwiki-20250220-pages-articles huggingface dataset:
Ferrari F1-2000

Ferrari F1-2000 on Rory Byrnen Ferrarille Formula 1 -kautta 2000 varten suunnittelema auto. Auto osoittautui sarjan parhaimmaksi, kun Michael Schumacher voitti kolmannen kuljettajien mestaruutensa, jolloin Ferrarilla voitettiin kuljettajien mestaruus 21 vuoden kuivan kauden jälkeen. Schumacher voitti kauden 17:stä kilpailusta yhdeksän. Auto perustui teknisesti edellisten kausien F300 ja F399-autoihin, mutta se oli aerodynamiikaltaan paranneltu. Luokka:Formula 1 -kausi 2000 Luokka:Ferrarin Formula 1 -autot
Rukkas-Antti

Rukkas-Antti, oikealta nimeltään Urho Aadolf Albert Kuronen,Kymen vaalipiirin ehdokaslistat, eduskuntavaalit 1983 (13. toukokuuta 1924 Uukuniemi – 24. maaliskuuta 2019Kuolinilmoitus, Helsingin Sanomat 12.4.2019, s. B 14 Kerava) oli suomalainen markkinoiden helppoheikki. Rauni Mollberg: Mollen löytötavaraa: Rukkas-Antti Kuopion torilla. Esitetty 22.4.1990 TV2:ssa. Hän toimi muun muassa Kuopion Tammimarkkinoilla, jossa helppoheikit ovat perinteisesti olleet osa yleisötapahtumaa. Rukkas-Antti oli taitava sanankäyttäjä olematta rivo. Hän muun muassa kohdisti hyväntahtoista pilantekoaan asiakkaita kohtaan. Hän kauppasi muun muassa työrukkasia ja paristoja. Hänen tunnusmerkkinään oli asemapäällikönlakki, jota hän nimitti ”pääkassaksi” ja laittoi sinne suurieleisesti suurimmat setelit Aika vei helppoheikit markkinoilta, Hämeen Sanomat 13.8.2005. Lahtelainen.net-blogin mukaan Rukkas-Antti kävi Lahden markkinoilla 1950- ja 1960-luvulla. Kuronen joutui sotaan 18-vuotiaana. Hänen kauppamiesuransa sai vauhtia, kun hän osti kirjansitomon Keravalta. Sitä kautta – nahkakansien hukkapaloista – syntyi rukkastuotanto. Kuronen on omistanut Pertunmaan Kuortissa tuotantohallin. Kuronen oli kansanedustajaehdokkaana Kymen vaalipiirissä vuoden 1983 eduskuntavaaleissa SMP:n sitoutumattomana ehdokkaana. Hän sai 1 658 ääntä eli puolueessaan toiseksi eniten, ja hänestä tuli kansanedustajaksi valitun Urpo Leppäsen varamies.Helsingin Sanomat 23.3.1983 Kurosen ammatti vaalilistoissa oli toimitusjohtaja ja kotipaikka Järvenpää. Vaalimainoksissa hänellä oli päässään asemapäällikönlakki. Kuronen on ollut myös Suomen Yksityisyrittäjäin Puoluejärjestön puoluesihteerinä. Kuronen sai ehdottoman vankeusrangaistuksen 1980-luvulla Tuusulan kihlakunnanoikeudessa. Alibi-lehden (12/1988) jutun mukaan hän kärsi rangaistustaan Katajanokan vankilassa, mutta pakeni kärsittyään puolet kahden vuoden tuomiostaan. Hovioikeus oli määrännyt Kurosen vapautettavaksi, mutta hän uskoi, että hovioikeuden käsittelyssä tuomio olisi vielä noussut. Hän pakeni ”Suureen Länteen”. Alibin mukaan Kuronen on kirjoittanut muistelmat, joita hän aikoi markkinoida Suomeen. Muistelmien toisen osa nimi on lehden mukaan Tuliko Suomesta polliisivaltio. == Lähteet == Luokka:Suomalaiset kauppiaat Luokka:Suomen puolueiden puoluesihteerit Luokka:Vuonna 1924 syntyneet Luokka:Vuonna 2019 kuolleet
Harz

Harz on horstivuoristo Pohjois-SaksassaFacta2001, WSOY 1982, 5. osa, palsta 549. Se muodostaa luonnollisen rajan Ala-Saksin, Saksi-Anhaltin ja Thüringenin osavaltioiden välille. Harz on kaakko-lounassuunnassa 92 kilometriä pitkä ja 32 kilometriä leveä. Harzin korkein vuori on 1 141 metriin kohoava Brocken. Yhteensä vuoristo peittää alleen noin 2 000 neliökilometrin alan. Harzin alueella asuu noin 600 000 ihmistä. Harz jakautuu Ylä- (Oberharz) ja Ala- Harziin (Unterharz), joka sijaitsee kaakossa. Ylä-Harz on muodoiltaan korkeampi, ja siellä kasvaa kuusimetsiä. Ala-Harz laskeutuu ympäröivän maan tasolle asteittain. Siellä on lehtimetsiä, ja seassa on myös niittyjä. Asutus levittäytyi alueelle vasta noin tuhat vuotta sitten. Antiikin aikaan alue oli tiheän metsän vuoksi luoksepääsemätön. Vuonna 968 läheltä Goslarin kaupunkia löydettiin hopeaa, ja vuoristoon perustettiin useita kaivoksia seuraavien vuosisatojen aikana. Kaivosten ehdyttyä 1800-luvulla alue koki rappion ja ihmiset hylkäsivät kaupunkeja, mutta matkailu on eheyttänyt jälleen Harzin taloutta. Nykyään vuoristo on merkittävä matkailukohde, jossa merkittäviä keskuksia ovat Harzburg ja Lauterberg. Siellä lomailee kesällä retkeilijöitä ja talvella urheilunharrastajia. Vuodesta 1945 vuoteen 1990 Länsi- ja Itä- Saksan raja kulki Harzin läpi. Vuoristossa on laaja suojelualue, Harzin kansallispuisto, jossa sen korkein vuori Brocken sijaitsee. ==Kuvagalleria== Kuva:BrockenSunsetViewFromScharfenstein.jpg|Näkymä Scharfensteinilta Brockenille Kuva:BrockenTopFromWest.jpg|Brockenin huippu talvella Kuva:WernigerodeCastleWinter.jpg|Wernigeroden linna Kuva:Stolberg Harz Postamt.JPG|Stolbergin postitoimisto == Lähteet == ==Aiheesta muualla== *Harzin seudun matkailuopas *40 000 kuvaa Harzista *Harz Luokka:Saksan vuoristot
Höyrybarkassi

Höyrybarkassi on kookas, yleensä noin 8 metrin pituinen avoin tai osittain katettu, omalla höyrykattilalla ja -koneella varustettu laivavene, joita käytettiin ennen polttomoottorien tuloa sotalaivojen pelastus- ja työveneinä. Barkassiin mahtui yleensä noin joukkueen verran miehiä; sen vakituinen miehitys oli kuudesta kymmeneen miestä. Barkassi pystyi hinaamaan pienempiä veneitä sekä tarvittaessa myös toimimaan apualuksena emäalustaan hinattaessa. Se hinasi tarvittaessa myös ammus-, vesi-, muona- ja hiiliproomut varikon ahtaista laitureista pääaluksensa kylkeen. Luokka:Laivatyypit
Murjaani

Murjaani ( < ) on suomen kielessä esiintyvä vanhentunut tummaihoista ihmistä tarkoittava sana.murjaani Kielitoimiston sanakirjassa Sana on kulkeutunut suomen kieleen ruotsin kautta keskiajan ranskasta. Sillä on sama etymologia kuin sanoilla mauri ja maurilainen, joilla tarkoitettiin Pohjois-Afrikan muinaisen Mauretanian alueen myöhempiä asukkaita eli berbereitä ja maureja.Häkkinen, Kaisa: Nykysuomen etymologinen sanakirja, s. 740–741 (s.v. murjaani). WSOY 2007. ISBN 978-951-0-27108-7 Murjaani-sana on siis johdettavissa etymologisesti sanasta mauri, mutta se mielletään aina tiernapoikaesityksen ”muriaanien kuningas” -hahmon maskeerausta myötenhttp://verkkokirjasto.ouka.fi/oulunarkki/kirjat/2849tahtipojat_elfving.pdf tarkoittamaan yksinomaan tummaihoista ihmistä. Tämä ilmenee myös ilmauksessa ”musta kuin murjaani”. Tiernapoikien murjaani esittää itämaiden tietäjää, joista Matteuksen evankeliumi kertoo. == Lähteet == Luokka:Etniset ja uskonnolliset haukkumasanat Luokka:Kulttuurisosiologia
Kohtalokas nainen

Kohtalokas nainen tarkoittaa seuraavia: *femme fatale ’kohtalokas nainen’, esimerkiksi kirjallisuudessa naisesta, joka on päähenkilölle kohtalokas *Kohtalokas nainen, yhdysvaltalainen elokuva vuodelta 1928 *Kohtalokas nainen, ranskalainen elokuva vuodelta 1981 *Kohtalokas nainen, yhdysvaltalainen elokuva vuodelta 1993 *Malva – kohtalokas nainen, neuvostoliittolainen elokuva vuodelta 1956 == Katso myös == * Femme fatale (täsmennyssivu)
Oulun golf

Oulun Golf on Oulun Sanginsuun kaupunginosassa sijaitseva Oulun Golf Oy:n ylläpitämä golfkeskus, jossa seuratoimintaa järjestää vuonna 1964 perustettu Oulun Golfkerho ry. Keskuksessa on kaksi 18-reikäisestä golfkenttää, Sanki ja Vaara sekä kaikille avoin 6-reikäinen Par 3 -kenttä. Sanki on valmistunut vuonna 1992, Vanha Vaara (10-18) myöskin vuonna 1992 ja Uusi Vaara (1-9) vuonna 2004. Kentät sijaitsevat Sanginjoen ympäristössä, ja niille ominaisia ovat kangasmetsät, joenrannat ja runsaslukuiset metsälammet. Sankivaarassa on myös driving range eli lyöntiharjoittelualue. Sillä on pituutta 333 metriä ja leveyttä sata metriä. Rangella voidaan lyödä kummastakin päästä. Keskuksessa on lisäksi kolme harjoitusviheriötä. == Tarkemmat tiedot == * Oulun Golf Luokka:Oulun urheilupaikat Luokka:Sanginsuu Luokka:Suomen golfkentät
World Series of Poker 1971

World Series of Poker 1971 oli historiansa toinen. Kauden aikana järjestettiin viisi turnausta, mestaruusturnaus mukaan lukien. Mestaruusturnauksen voitti toisen kerran peräkkäin Johnny Moss, mutta kyseessä oli ensimmäinen kerta kun hän voitti mestaruusturnauksen pelaamalla, ei äänestyksellä. ==Turnaukset== N:o Pvm Nimi Voittaja Palkintorahat Toinen 1\. 6. toukokuuta Limit Seven-Card Stud Puggy Pearson $ 10 000 tuntematon 2\. 7. toukokuuta Limit Razz Jimmy Casella $ 10 000 tuntematon 3\. 8. toukokuuta Limit Five Card Stud Bill Boyd $ 10 000 tuntematon 4\. 9. toukokuuta Limit Ace to Five Draw Johnny Moss $ 10 000 tuntematon ==Mestaruusturnaus== Sij. Pelaaja Palkintorahat 1\. Johnny Moss $ 30 000 2\. Walter "Puggy" Pearson Mestaruus ratkaistiin freezeout- menetelmällä: peli päättyi kunnes jäljellä oli voittaja, jolla oli kaikki pelimerkithttp://www.worldseriesofpoker.com/history/. ==Lähteet== *http://pokerdb.thehendonmob.com/circuit.php?a=e&n;=WSOP&s;=1971 === Viitteet === 1971 Luokka:1971
World Series of Poker 1972

World Series of Poker 1972 oli historiansa kolmas. Kauden aikana järjestettiin kaksi turnausta, mestaruusturnaus mukaan lukien. Mestaruusturnauksen voitti ensimmäistä kertaa Thomas "Amarillo Slim" Preston. ==Turnaukset== N:o Pvm Turnaus Voittaja Palkintorahat Toinen 1\. $ 10,000 Five-Card Stud ?. toukokuuta Bill Boyd $ 20 000 tuntematon ==Mestaruusturnaus== ===Finaali=== Sij. Pelaaja Palkintorahat 1\. Thomas "Amarillo Slim" Preston $ 80 000 2\. Walter "Puggy" Pearson ei mitään 3\. Doyle Brunson ei mitään 4\. Crandall Addington ei mitään 5\. Jack Straus ei mitään 6\. Johnny Moss ei mitään 7\. Roger Van Ausdall ei mitään Mestaruusturnauksessa oli mukana kahdeksan pelaajaa. Jokainen maksoi 5000 dollarin pääsymaksun turnaukseen ja Benny Binion lisäsi toiset 5000 dollaria jokaista pelaajaa kohden palkintopottiin. Hän teki näin saadakseen enemmän julkisuutta tapahtumalle ja vetääkseen suurempia määriä katsojia Binionin Horseshoe-kasinolle. Doyle Brunson muutti 20 000 dollarin arvoiset pelimerkkinsä rahaksi kun turnauksessa oli jäljellä kolme pelaajaa, koska hän tunsi olonsa liian sairaaksi jatkaakseen turnauksessa. Amarillo Slim voitti lopulta turnauksen vaikka Puggy Peasonilla oli kahden suhde yhteen pelimerkkijohto. ==Lähteet== * 1972 Luokka:1972
Hanna Partanen

Hanna Partanen voi tarkoittaa seuraavia: * Hanna Partanen (s. 1979), ravitsemusterapeutti * Hanna Partanen (o.s. Kerman, 1891–1969), kalakukkoleipuri.
World Series of Poker 1973

World Series of Poker 1973 oli historiansa neljäs. Kauden aikana järjestettiin yhdeksän turnausta, mestaruusturnaus mukaan lukien. Mestaruusturnauksen voitti Walter "Puggy" Pearson, jolle mestaruusturnauksen voitto oli hänen ensimmäisensä. Turnaukseen osallistui 13 pelaajaa. ==Turnaukset== N:o Pvm Nimi Voittaja Palkintorahat Toinen 1\. ?. toukokuuta $ 1000 Seven Card Razz Sam Angel $ 32 000 tuntematon 2\. ?. toukokuuta $ 3000 Deuce to Seven Draw Aubrey Day $ 16 000 tuntematon 3\. ?. toukokuuta $ 1 000 No Limit Hold'em Walter "Puggy" Pearson $ 17 000 tuntematon 4\. ?. toukokuuta $ 4 000 Seven-Card Stud Walter "Puggy" Pearson $ 32 000 Eric Drache 5\. ?. toukokuuta $ 3 000 Deuce to Seven Draw Jack Straus $ 16 500 tuntematon 6\. ?. toukokuuta $ 3 000 Deuce to Seven Draw Jack Straus $ 16 500 tuntematon 7\. 6. toukokuuta Ace to Five Draw Joe Bernstein $ 21 000 tuntematon 8\. 8. toukokuuta Limit Five Card Stud Bill Boyd $ 10 000 tuntematon ==Mestaruusturnaus== ===Finaali=== Sij. Pelaaja Palkintorahat 1\. Walter "Puggy" Pearson $ 130 000 2\. Johnny Moss ei mitään 3\. Jack Straus ei mitään 4\. Bobby Brazil ei mitään 5\. Bob Hooks ei mitään 6\. Sailor Roberts ei mitään ===Muut pelaajat=== Sij. Pelaaja Palkintorahat 7\. Roger Van Ausdall ei mitään 8\. Crandall Addington ei mitään 9\. Jimmy Casella ei mitään 10\. Bobby Hoff ei mitään 11\. Doyle Brunson ei mitään 12\. Thomas "Amarillo Slim" Preston ei mitään 13\. Sherman Lanier ei mitään ==Lähteet== * 1973 Luokka:1973
Kvartetti (näytelmä)

Kvartetti on Ronald Harwoodin kirjoittama näytelmä, joka kertoo ikääntyneistä ja hieman dementoituneista oopperalaulajista, jotka asuvat taiteilijoille tarkoitetussa vanhainkodissa. Se sai ensi-iltansa Guildfordissa vuonna 1999. Harwood sai idean näytelmään nähtyään televisiosta dokumentin, joka kertoi oopperalaulajien vanhainkodiksi muutetusta Verdin talosta Milanossa.Terri Dunbar-Curran: West End stars in play about ageing opera singers. Cape Times 13.3.2012. ==Elokuvaversio== Kvartetista on myös tehty samanniminen elokuva, jonka tuotti BBC ja jonka ohjasi Dustin Hoffman. Pääosissa on Maggie Smith, Billy Connolly, Tom Courtenay ja Pauline Collins. Aiemmin elokuvaan kiinnitetty Albert Finney joutui jättämään projektin sairauden vuoksi, ja Billy Connolly valittiin Wilfredin rooliin. Myös Peter O'Toole oli vaihtoehto Wilfrediksi, mutta hän kieltäytyi kunniasta. Kuvaukset aloitettiin syyskuussa 2011, ja ensi-ilta oli vuonna 2012.Dustin Hoffman marks directorial debut with 'Quartet', The Independent == Näytelmä Suomessa == Kvartetin Suomen ensi-ilta oli 31. tammikuuta 2002 Helsingin kaupunginteatterissa, ja pääosia esittivät alkuperäiskokoonpanossa Kyllikki Forssell, Ritva Valkama, Lasse Pöysti ja Pentti Siimes. Suomennoksen on tehnyt Kersti Juva, ja näytelmän ohjasi Neil Hardwick. Näytelmä oli suosittu alusta lähtien. Kvartetin esittämisessä oli muutaman kuukauden tauko vuodenvaihteessa 2007–2008 Siimeksen sairastelun vuoksi. Kvartetti palasi teatterin ohjelmistoon helmikuussa 2008, jolloin Siimeksen tilalle tuli Antti Litja. Kvartetin viimeinen esitys oli 9. huhtikuuta 2011, ja lokakuulle 2011 suunnitellut kolme esitystä peruttiin.Etelä-Suomen sanomat: HKT:n Kvartetti siirtyy historiaan Esityskertoja oli yhteensä 481 ja katsojia 166 958. ==Lähteet== ==Aiheesta muualla== * Kvartetti, Helsingin kaupunginteatteri * Whatsonstage.com: Ronald Harwood Fights Back with Quartet (Archive.org) * Arias and Oldies, The Guardian 10.9.1999 Arvio näytelmästä Luokka:Brittiläiset näytelmät
Deutschland-luokka

Deutschland-luokka oli Kriegsmarinen kolmen 1933–1936 palvelukseen otetun taskutaistelulaivan muodostama alusluokka, jonka alukset valmistettiin. Luokasta käytetty ”taskutaistelulaiva”-nimitys oli englantilaisten antama, osin halveksiva ja osin kunnioittava. Saksalaiset kutsuivat aluksia nimellä Panzerschiffe eli panssarilaivoiksi. == Taustaa == Alukset rakennettiin nimellisesti Versailles’n rauhansopimuksen Saksan laivastolle asettamien rajoitusten mukaisesti. Erityisesti alusten uppouma ei saanut ylittää 10 000 tonnia. Saksa ei saanut rakentaa uusia laivoja ennen kuin sen laivaston vanhin alus SMS Preussen ylitti 20 vuoden iän vuonna 1922. Vaikka suunnittelutyö aloitettiin jo 1920, Saksan talousromahdus hidasti uusien laivojen hankkimista, mitä lykättiin vuoden 1928 valtiopäivävaalien jälkeiseen aikaan. Etenkin sosiaalidemokraatit ja kommunistit vastustivat uusien alusten hankintaa, mutteivät pystyneet pysäyttämään projektia. Suunnitelmien selvitessä liittoutuneille, ulkovallat yrittivät vielä pysäyttää projektin, ja tarjosivat Saksan ottamista mukaan Washingtonin laivastosopimukseen joka olisi sallinut rakentaa 36 000 tonnin laivoja yhteensä korkeintaan 127 000 tonnin edestä. Tämä olisi kuitenkin ylittänyt Versailles’n rauhan rajoitukset ja Ranska vastusti myönnytysten antamista Saksalle. == Suunnittelu ja valmistus == Alusten pääaseistukseksi tuli kuusi 283 mm 28 cm SK L/52 C28 -tykkiä sijoitettuna kahteen C28-torniin ja niiden apuaseina oli kahdeksan 15 cm SK L/55 C28 -tykkiä C28-torneissa. Ilmatorjunta-aseina Deutschlandilla oli kolme 8,8 cm C13 -ilmatorjuntatykkiä, jotka korvattiin vuosina 1934–1935 kuudella 8,8 cm Flak L/75 C32 -tykillä, jotka oli asennettu vakautettuna pareittain kolmiakseliseen C31-asennuksina. Nämä korvattiin myöhemmin kuudella 10,5 cm Flak L/65 C33 -tykeillä asennettuina samoihin jalustoihin. Keveänä ilmatorjuntakalustona oli kahdeksan 3,7 cm Flak L/83 C30 -tykkiä kaksiputkisina C30-asennuksina ja kahdeksan 2 cm Flak L/65 C30 -tykkiä C30-asennuksina.Koop, Gerhard & Schmolke, Klaus-Peter s. 24 Painoa vähennettiin kehittyneillä valmistusmenetelmillä. Yksinomaan hitsauksen käyttö niittauksen sijaan säästi 15 prosenttia painosta, mitä käytettiin noin 90 prosentissa saumoja. Valmistuksessa käytettiin pääosin ST52-terästä ja toisarvoisissa paikoissa ST45-terästä ja alumiinia. Aluksessa on 92-prosenttisesti kaksoispohja. Krupp toimitti aluksen hitsattavaksi panssaroinniksi KC- ja KNC-terästä. Vähemmän tärkeissä paikoissa käytettiin panssarointina nikkeliterästä.Koop, Gerhard & Schmolke, Klaus-Peter s. 9-10 Voimanlähteenä käytettiin kahta 9-sylinteristä MANin valmistamaa dieselmoottoria. Alusten uppouma pysyi kohtuullisesti säädetyissä rajoissa ensimmäisenä valmistunut Deutschlandin uppouma oli 10 800 tonnia ja myöhemmin valmistuneet kymmenisen prosenttia lisää. Täydessä lastissa Deutschlandin uppouma oli kuitenkin 14 520 tonnia. ==Lähteet== * === Viitteet === *
Twister (peli)

Twister on yhdysvaltalaisen Hasbro-yhtiön suunnittelema fyysisiä kykyjä edellyttävä peli. Twisterissä pelaajat asettuvat muoviselle alustalle, jolla on erivärisiä ympyröitä. Joku arpoo värin sekä raajan, joka pitää sijoittaa arvotun värin mukaiseen palloon. Häviäjä on se pelaaja, jonka tasapaino pettää ensimmäisenä. Suositeltu pelaajamäärä on kahdesta neljään.http://www.hasbro.com/miltonbradley/default.cfm?page=browse&product;_id=9543 Pelin alkuperäinen nimi oli Pretzel. == Lähteet == ==Aiheesta muualla== Luokka:Seurapelit
Radioluminesenssi

thumb|260px|Hehkuva avaimenperä, jossa hyödynnetään radioluminesenssi-ilmiötä. Avaimenperän hehku kestää parhaimmillaan yli 10 vuotta. Radioluminesenssi on luminesenssi-ilmiö, joka syntyy kun tiettyjä aineita altistetaan ionisoivalle säteilylle, kuten alfa-, beta- ja gammasäteilylle. Ionisoiva säteily virittää aineen atomien elektronit viritystiloille, joiden purkautuessa syntyy valoa. Radioluminesenssi-ilmiötä hyödynnetään tietyissä itsestään hohtavissa aineissa, joihin on sekoitettu jotain radioaktiivista ainetta, kuten tritiumia tai aikaisemmin käytettyä radiumin isotooppia 226, ja jotain radioluminesenssiä mahdollistavaa ainetta, kuten sinkkisulfidia (ZnS). Tässä esimerkissä radioaktiivisen radium-226 isotoopin ionisoiva säteily toimii sinkkisulfidin viritystilan aiheuttajana. Viritystilan purkautuessa vapautuu energiaa valon muodossa, eikä ulkoista energianlähdettä tarvita. Radium-226:tta käytettiin runsaasti ennen vuotta 1970, kunnes sen vaarallisuus huomattiin. Säteily aiheutti monille sitä tehtaissa käsitelleille työntekijöille vakavia sairauksia, ja moni heistä myös menehtyi. Nykyisin säteilysuojelulainsäädäntö rajoittaa ankarasti radiumin käyttöä. == Tritiumin radioluminesenssi == Tritiumin puoliintumisaika on vain 12 vuotta, kun taas radium-226:lla se on 1602 vuotta. Tritiumin hajoamisenergia on erittäin pieni: hajoamisessa syntyvä betahiukkanen (elektroni) etenee ilmassa vain 6 mm, eikä se läpäise ihon ylintä kerrosta. Tritiumin radioluminesenssia voidaan hyödyntää esimerkiksi kompasseissa, SUSAT-kiikaritähtäimissä, kellotaulujen pimeässä valaisevissa osissa tai joissakin avaimenperissä. Näissä käytetään GTLS-lasiputkea (). GTLS on umpinainen lasiputki, jonka sisäpuoli on pinnoitettu fosforilla ja täytetty tritiumkaasulla (vedyn radioaktiivinen isotooppi eli 3H). Tritiumin radioaktiivisessa hajoamisessa siitä irtoaa matalaenergisiä betahiukkasia. Betahiukkaset reagoivat fosforipinnoitteen kanssa, mikä tuottaa jatkuvan hohteen. GTLD-laite () on väline, jossa on yksi tai useampi tällainen GTLS-lasikapseli. GTLS-lasikapselin rikkoutuminen voi aiheuttaa haittaa terveydelle. Tritiumkaasu haihtuu melko nopeasti, jos kapseli rikkoutuu ja tritium vuotaa ulos hyvin ilmastoidussa tilassa. Lasinsirut ja fosfori sekä niihin jäävä superraskas vesi, jota kapselissa myös on hieman, sen sijaan ovat edelleen aktiivisia. Tritiumvalaisua käytetään joissakin hätäuloskäyntien kylteissä (). Tällainen hätäpoistumistien merkki on yleensä sellainen, jossa lukee sana exit ja jonka kirjaimet hehkuvat pimeässä vihreinä tai punaisina. Tritium-valaistuja hätäuloskäynnin merkkejä on käytössä Yhdysvalloissa. Euroopassa tavallisemmin käytössä oleva hätäpoistumistien merkki on kuitenkin 1985 käyttöön otettu ISO-standardin mukainen "vihreä juokseva mies". == Lähteet == Luokka:Luminesenssi
Tió de Nadal

Tió de Nadal (myös Tió tai Tronca) on katalaanien jouluperinteeseen liittyvä myyttinen hahmo. Se on tyypillisesti kahdella tai neljällä tikkujalalla seisova halko, johon on maalattu pyöreä leveästi hymyilevä naama. Tió pannaan joulukuun alussa esille kotiin sekä ruokitaan ja peitellään joka yö, ettei sille tulisi nälkä ja kylmä. Jouluna sitä hakataan kepeillä ja sen käsketään "kakata" lahjoja. Samalla lauletaan tapahtumaa varten tehtyä laulua, joka kuuluu esimerkiksi seuraavasti: caga tió, caga turró, avellanes i mató, si no cagues bé et daré un cop de bastó. caga tió!" kakkaa, halko, kakkaa turróneita, pähkinöitä ja juustoa, jos et kakkaa hyvin, annan sulle keppiä. kakkaa, halko! Lauluja on myös monia muita. Laulun sanojen caga tió kohdalla halkoa lyödään erityisen lujasti. Laulun loputtua halkoa peittävän peiton alta otetaan lahja ja avataan se. Tämän jälkeen laulu aloitetaan uudelleen alusta. ==Katso myös== *Caganer Luokka:Joulu Espanjassa Luokka:Katalonialainen kulttuuri
Metyylikloridi

Metyylikloridi on orgaaninen yhdiste (orgaaninen halogeeni), joka on normaaliolosuhteissa (0 °C) olomuodoltaan väritön kaasu. Sen molekyylikaava on CH3Cl. Metyylikloridista käytetään myös nimitystä kloorimetaani tai monokloorimetaani. Metyylikloridin moolimassa on 50,49 g/mol, sulamispiste −97,6 °C, kiehumispiste –24,2 °C, tiheys 0,92 g/cm3, liukoisuus veteen (25 °C) 0,5 g/100 ml, itsesyttymislämpötila 632 °C ja CAS-numero 74-87-3. == Valmistus ja käyttö == Metyylikloridia tuotetaan pääasiassa metaanin ja kloorikaasun välisellä reaktiolla. Toinen tapa valmistaa yhdistettä on metanolin ja suolahapon välinen reaktio. :CH4 \+ Cl2 → CH3Cl + HCl :CH3OH + HCl → CH3Cl + H2O Yhdistettä voidaan käyttää puudutukseen, orgaanisessa synteesissä, uutossa liuottimena ja kylmäaineena jäähdytyskoneissa. Metyylikloridia käytetään myös konteissa haitallisten eliöiden kulkeutumisen estämiseen maasta toiseen. == Terveysvaikutukset == Lyhytaikainenkin altistuminen voi johtaa tajuttomuuteen sekä työhygieenistä raja-arvoa selvästi suuremmille pitoisuuksille altistuminen voi johtaa maksan, verenkiertoelimistön ja munuaisten vaurioitumiseen. Pitkäaikaisesta tai toistuvasta altistumisesta metyylikloridille voi seurata vaikutuksia keskushermostossa, johtaen käyttäytymistesteillä havaittaviin vaikutuksiin. Eläinkokeiden perusteella metyylikloridi saattaa vahingoittaa ihmisen lisääntymistä tai kehitystä. == Katso myös == *Dikloorimetaani *Trikloorimetaani *Tetrakloorimetaani == Lähteet == == Aiheesta muualla == * *Inchem: Chloromethane CAS:74-87-3 (pdf) *PubChem: Methyl Chloride *Kyoto Encyclopedia of Genes and Genomes (KEGG): Methyl chloride *ChemBlink: Methyl chloride * Bristol University School of Chemistry, Molecule of the Month: Chloromethane Luokka:Organohalidit Luokka:Klooriyhdisteet Luokka:Liuottimet
Surunauha – Itsemurhan tehneiden läheiset

Surunauha ry on suomalainen järjestö, jonka tarkoituksena on tukea läheisen itsemurhan kokeneen selviytymistä ja lisätä avoimuutta itsemurhasta puhuttaessa. Toiminta perustuu itsemurhan tehneiden läheisten vapaaehtoistyönä antamaan vertaistukeen eli saman kokeneen ihmisen antamaan tukeen. Tavoitteena on myös itsemurhien ennaltaehkäisy sekä itsemurhan tehneiden läheisten syrjäytymisen ja sairastumisen ehkäiseminen. Surunauha ry on perustettu vuonna 1997, ja toiminta on nykyisin Sosiaali- ja terveysjärjestöjen avustuskeskuksen tukemaa. Surunauha on SOSTEn jäsenjärjestö. Järjestö on poliittisesti ja uskonnollisesti sitoutumaton ja toimii pääasiassa vapaaehtoisvoimin. Surunauha-yhdistyksen tukimuotoja ovat vertaistukiryhmät eri paikkakunnilla, vertaistukipuhelin, sopeutumisvalmennus ja vertaisten verkkokeskustelu. Yhdistyksen vertaistukijat on kaikki koulutettu tehtäviinsä. Yhdistys järjestää myös seminaareja sekä muita yleisö- ja jäsentapahtumia. Yhdistyksen nimi oli alun perin Itsemurhan tehneiden läheiset ry, nykymuoto on Surunauha ry. == Lähteet == *www.surunauha.net *Forsström, Franski, Tamminen. Surunauhalla sidotut, WSOY 2007, s. 272. ISBN 9789510331972 == Aiheesta muualla == * Viralliset sivut Luokka:Suomalaiset sosiaali- ja terveysjärjestöt Luokka:Itsemurha Luokka:Surujärjestöt
Sivilisaatio (albumi)

Sivilisaatio on Juice Leskinen Grand Slam -yhtyeen vuonna 1982 julkaistu debyyttialbumi, joka äänitettiin Lontoossa Abbey Road -studiolla. == Kappaleet == Sanat ja sävellykset: Juice Leskinen, paitsi kappale 7 sanat: Johann Wolfgang von Goethe. Sovitukset: Grand Slam. A-puoli # # # # # B-puoli # * # # # # # == Muusikot == * Juice Leskinen – laulu * Ila Loueranta – koskettimet * Vesa Sytelä – rummut * Antti Tammilehto – basso * Anssi Tikanmäki –koskettimet * Puntti Valtonen – kitara * Pantse Syrjä - tuotanto, kitara joillakin kappaleilla ==Lähteet== * MITÄ MISSÄ MILLOIN – Kansalaisen vuosikirja 1983, s. 338. Otava, 1982. === Viitteet === * Luokka:Vuoden 1982 albumit Luokka:Vuoden 1982 esikoisalbumit Luokka:Juice Leskisen albumit
Levante

Levante () tarkoittaa seuraavia asioita: * levante, tuuli * Levante, alue Iberian niemimaalla * Levantti, alue Lähi-idässä * Levante Unión Deportiva, espanjalainen jalkapalloseura * Levante-EMV, espanjalainen sanomalehti * Maserati Levante, automalli.
M/S Star Pisces

M/S Star Pisces oli Rederi AB Sliten nimellä M/S Kalypso tilaama autolautta. Yhtiön mentyä 7. huhtikuuta 1993 konkurssiin konkurssipesä antoi liikenteen jatkua vielä vuoden loppuun. Viimeisen vuoronsa välillä Turku–Tukholma se ajoi 1. tammikuuta 1994. == Käyttöhistoria == === 1990–1994 === Rederi AB Slite tilasi Wärtsilä Meriteollisuudelta uuden autolautan, joka pohjautuisi jo aloitettuun Athenaan 22. lokakuuta 1988, jotta vuokrattu M/S Viking Sally voitaisiin ottaa pois liikenteestä. Kun lautta alkoi olla valmis, sen rakentajatelakka joutui konkurssiin. Aluksista jouduttiin maksamaan lisähintaa uudelle konkurssitelakan pohjalta perustetulle Masa Yardsille, jotta laivat saatiin rakennettua loppuun. Athena aloitti liikennöinnin Tukholma–Maarianhamina-linjalla 24. huhtikuuta 1989 ja Kalypso Turun-linjan 30. huhtikuuta 1990. === 1994–2022 === Rederi AB Slite meni konkurssiin vuoden 1993 puolivälissä, ja laivat huutokaupattiin. SF-Line yritti ostaa Athenaa tai Kalypsoa konkurssipesältä, mutta kaksikko siirtyikin Star Cruises -laivayhtiön omistukseen, jonka alaisuudessa laivat alkoivat tehdä risteilyjä Singaporesta. Huhtikuussa 2022 ilmoitettiin, että Star Pisces, SuperStar Aquarius ja SuperStar Gemini aiotaan myydä romuksi. Emoyhtiön konkurssin jälkeen alus saapui Alangiin Intiaan heinäkuussa 2022 romutettaviksi. ==Aiheesta muualla== * Luokka:Viking Linen entiset alukset Luokka:Masa Yardsin valmistamat alukset
Silmätön näkökyky

Silmätön näkökyky (engl. eyeless vision tai dermo-optical perception eli DOP) tarkoittaa väitettyä paranormaalia kykyä nähdä, vaikka silmät ovat peitetyt. Tutkimusmenetelmät ovat olleet puutteelliset mutta James Randin mukaan kyse väitetyissä tapauksissa on huijauksesta. ==Lähteet== * Skepsis: Silmätön näkökyky == Aiheesta muualla == * Skepdic: dermo-optical perception (DOP) * Randi.org: dermo-optical perception Luokka:Parapsykologia
Martin B-26 Marauder

Martin B-26 Marauder oli yhdysvaltalainen kaksimoottorinen keskiraskas pommikone, jota käytettiin toisessa maailmansodassa. Glenn L. Martin Companyn valmistama kone sai huonon maineen ja lempinimen ”Widowmaker” eli ”leskentekijä” onnettomuusherkkyytensä vuoksi. Marauderia rakennettiin 5 288 kappaletta helmikuusta 1941 maaliskuuhun 1945; 522 konetta oli Ison-Britannian kuninkaallisten ilmavoimien ja Etelä-Afrikan ilmavoimien käytössä. Marauder oli ensimmäinen pommikone, jossa oli täysin elektroninen pomminpudotusjärjestelmä. Valmistuessaan koneella oli Yhdysvaltain ilmavoimien koneista suurin siipikuormitusDonald 1995.. == Sotilaskäyttö == Marauderit näkivät paljon toimintaa niin Euroopan kuin Aasiankin sotakentillä. Niillä pommitettiin muun muassa Saksan rautatieverkostoja ja lentokenttiä. Lisäksi Marauderit hoitivat suuren osan Tyynenmeren sodan ratkaisutaisteluiden pommituksista vuonna 1943. Mustasta maineestaan huolimatta Marauder oli varsin tehokas pommikone, kunhan miehistöä koulutettiin tarpeeksi. Marauder oli kokemattomalle lentäjälle vaarallinen suuren laskeutumisnopeutensa ja siipiin kiinnitettyjen, raskaiden moottoreiden lisäämän kömpelyyden vuoksi. Koneen turvallisimpana paikkana pidettiin radiohuonetta, joka oli määritelty miehistön pakkolaskusuojaksi. Marauderin suunnitteluvirheitä korjattiin vasta useiden pahojen onnettomuuksien jälkeen, mutta muutoksista huolimatta koneesta ei silti koskaan saatu täysin virheetöntä. ==Tekniset tiedot== == Lähteet == * * === Viitteet === == Aiheesta muualla == Luokka:Yhdysvaltalaiset pommikoneet Luokka:1940-luvun pommikoneet Luokka:Martinin ilma-alukset
Bruno Gollnisch

Bruno Gollnisch (s. 28. tammikuuta 1950 Neuilly-sur-Seine) on ranskalainen akateemikko ja poliitikko. Hän on Kansallisen rintaman pääsihteeri (1995–) ja puoluehallituksen jäsen (1986–). Hän on Rhône-Alpesin edustajiston jäsen ja europarlamentaarikko. Hän oli myös Euroopan parlamentin Identiteetti, perinteet ja itsemääräämisoikeus -ryhmän johtaja vuonna 2007. Hän on europarlamentissa nykyään sitoutumaton. Gollnisch palveli Ranskan merivoimissa, ja hän on reservin fregatinkapteeni. Hän on opiskellut Inalcossa japania ja malaijia sekä Sciences Possa valtiotieteitä, tavoitteenaan diplomaatin ura. Vuonna 1974 hän sai ulkoministeriön stipendin opiskeluun Japanissa Tokion yliopistossa. Vuonna 1978 hän väitteli oikeustieteen tohtoriksi Pariisissa. Hän opetti oikeustiedettä Metzin yliopistossa ja japania Université Jean-Moulin-Lyon-III:ssa. Gollnisch tapasi Jean-Marie Le Penin Nanterren yliopistossa. Hänestä tuli 1984 Front nationalin Rhônen sihteeri ja 1994 puolueen varapuheenjohtaja. Hänet valittiin 1995 Lyonin kunnanvaltuustoon, 1986–1986 kaudelle kansalliskokoukseen ja 1989 Euroopan parlamenttiin. Gollnisch oli aluksi sitoutumattomien ryhmässä, kunnes hänet valittiin alkuvuodesta 2007 perustetun kansallismielisen oikeiston ryhmän johtoon. ==Holokaustin kieltämissyyte== Gollnisch tuomittiin 18. tammikuuta 2007 holokaustin kieltämisestä 5 000 euron sakkoihin ja kolmen kuukauden ehdolliseen vankeusrangaistukseen, ja lisäksi hän joutui maksamaan 55 000 euroa korvauksia. Hän kommentoi holokaustia lehdistötilaisuudessa lokakuussa 2004. Euroopan parlamentin sivujen mukaan Gollnisch sanoi lehdistötilaisuudessa seuraavasti:Euroopan parlamentin päätösehdotus Bruno Gollnischin parlamentaarisen koskemattomuuden ja erioikeuksien puolustamista koskevasta pyynnöstä (doc) ==Lähteet== ==Aiheesta muualla== * https://gollnisch.com/ * Luokka:Ranskalaiset europarlamentaarikot Luokka:Vuonna 1950 syntyneet Luokka:Elävät henkilöt
Identiteetti, perinteet ja itsemääräämisoikeus

Identiteetti, perinteet ja itsemääräämisoikeus oli lyhytikäinen poliittinen ryhmä Euroopan parlamentissa, joka syntyi tammikuussa 2007 ja hajosi saman vuoden marraskuussa. Ryhmään kuului erilaisia kansallismielisiä puolueita. Sen ohjelman kuvattiin kannattavan maahanmuuton rajoittamista ja vastustavan EU:n perustuslain säätämistä ja Turkin EU-jäsenyyttä. Ranskalainen poliitikko Bruno Gollnisch kuvasi sen perustuvan kristillisille arvoille ja ihmisoikeuksille. Lehdistö ja Anti Semitism International -liike katsoivat ryhmittymän puolueiden olevan äärioikeistolaisia, ulkomaalais- ja juutalaisvastaisia ja fasistisia. . Ryhmä perustettiin 9. tammikuuta 2007 ja Euroopan parlamentin puhemies Josep Borrell tunnusti sen 15. tammikuuta istunnon alussa. Ryhmän jäsenmäärä ylitti juuri kahdenkymmenen edustajan ja kuuden maan rajan, joka tuolloin vaadittiin poliittisen ryhmän tunnustamiseen ja EU:n rahoitukseen. Ryhmän johtaja oli Bruno Gollnisch. Ryhmä hajosi 14. marraskuuta 2007 Suur- Romania-puolueen edustajien vetäydyttyä siitä italialaisen Alessandra Mussolinin heidän mielestään romanialaisia loukkaavien lausuntojen vuoksi. == Jäsenet== Der Standard === Belgia === * Philip Claeys, Koenraad Dillen, Frank Vanhecke; Vlaams Belang === Britannia === * Ashley Mote; sitoutumaton, ennen United Kingdom Independence Party === Bulgaria === * Dimitar Stojanov; Natsionalen Sǎyuz ATAKA === Italia === * Alessandra Mussolini; Alternativa Sociale * Luca Romagnoli; Fiamma Tricolore ===Itävalta=== * Andreas Mölzer; Freiheitliche Partei Österreichs (Itävallan vapauspuolue) === Ranska === * Bruno Gollnisch, Carl Lang, Jean-Marie Le Pen, Marine Le Pen, Fernand Le Rachinel, Jean-Claude Martinez, Lydia Schenardi; Front national === Romania === * Daniela Buruiană, Eugen Mihăescu, Viorica Moisuc, Petre Popeangă, Cristian Stănescu; Partidul România Mare (Suur-Romania puolue) == Lähteet == Luokka:Europarlamenttiryhmät
CDI

CDI eli Capacitor discharge ignition on elektroninen sytytysjärjestelmä. Se on yleinen etenkin moottoripyörissä, ruohonleikkureissa, moottorisahoissa ja muissa pienissä moottoreissa. Viime vuosina se on yleistynyt myös autoissa. CDI käyttää kondensaattoriin latautunutta energiaa sytytystulpan kipinän tuottamiseen. CDI tuottaa korkeamman sytytysjännitteen kuin perinteinen sytytysjärjestelmä. Näin saadaan aikaan kuumempi kipinä. CDI:ssä jännite myös nousee nopeammin, joten kipinä on lyhyempi ja siten myös sen ajoitus on tarkempi. Luokka:Polttomoottorit Luokka:Auton sähköjärjestelmät
Emanuel Thelning

Emanuel Thelning (24. tammikuuta 1767 Länsi-Götanmaa, Ruotsi – 8. toukokuuta 1831 Pietari, Venäjä) oli ruotsalaissyntyinen, Suomessa vuosina 1798–1813 vaikuttanut taidemaalari. Hänen maineikkain työnsä on vuonna 1812 valmistunut historiallista tapahtumaa esittävä Porvoon valtiopäivien avajaiset. Thelning opiskeli Tukholman Kuninkaallisessa taideakatemiassa (Kungliga Akademien för de Fria Konsterna) todennäköisesti Carl Gustaf Pilon ja arkkitehti ja kuningas Kustaa III:n hovimaalari Louis Jean Desprezin johdolla. Hän muutti Helsinkiin tiettävästi noin vuonna 1798 ja maalasi samana vuonna Vihdin kirkkoon uuden alttaritaulun, joka tuhoutui tulipalossa vuonna 1818.Nordisk familjebok (1919), s. 1063 Runeberg.org. Hän omisti vuosina 1805–1816 Stansvikin kartanon nykyisessä Laajasalossa Helsingin lähellä. Thelningiltä tunnetaan noin 60 maalausta ja miniatyyriä. Hän maalasi muun muassa Helsingin porvareiden ja Viaporin upseerien muotokuvia. Joukossa on yli 40 maalausta käsittävä sarja Suomen tykistörykmentin upseerien muotokuvia, joita nykyään säilytetään Ruotsin Christinelundissa. Hän maalasi myös heikkolaatuisena pidetyn kuvan Kangasalan terveyslähteestä. Suomessa Thelningin teoksia on nykyisin Cygnaeuksen galleriassa ja Kansallismuseossa. Hän maalasi myös kauppias Johan Sederholmin muotokuvan, joka kuuluu Helsingin kaupunginmuseon kokoelmiin. Tunnetuin Thelningin teos on Porvoon valtiopäivien avajaiset, jonka hän tarjoutui tekemään oma-aloitteisesti osallistuttuaan vuonna 1809 Porvoon maapäivien avajaistilaisuuteen. Hän pääsi luonnostelemaan useita maalauksen henkilöitä paikan päällä. Suurikokoinen taulu valmistui vuonna 1812, ja seuraavana vuonna Thelning muutti Pietariin saadakseen myytyä sen valtiolle. Aluksi tämä ei onnistunut, ja Thelning työskenteli piirustuksenopettajana Pietarin ruotsalaisen seurakunnan ylläpitämässä koulussa. Kun piispa Zacharias Cygnaeus nuorempi vuonna 1820 muutti Pietariin, Thelning sai hänen kauttaan yhteyden Suomen valtiosihteeri Robert Henrik Rehbinderiin. Tämä johti lopulta siihen, että keisari Aleksanteri I hyväksyi Porvoon valtiopäivien avajaisten lunastamisen. Thelning sai siitä palkkiona 600 ruplan vuotuisen eläkkeen. Taulu sijoitettiin Porvoon lukion taloon (nykyinen tuomiokapitulin talo), jossa se edelleen on. Thelning teki myös maalauksen Porvoon valtiopäiviin liittyneistä tanssiaisista, mutta se on sittemmin kadonnut. ==Lähteet== ==Aiheesta muualla== * Thelningin maalaamia miniatyyreja. * Luokka:Ruotsalaiset taidemaalarit Luokka:Vuonna 1767 syntyneet Luokka:Vuonna 1831 kuolleet
Šeherazade (Rimski-Korsakov)

Šeherazade () op. 35 on Nikolai Rimski-Korsakovin säveltämä sinfoninen sarja sooloviululle ja orkesterille. Säveltäjä sai teokseen innoituksen Tuhannen ja yhden yön saduista. Teoksen kantaesitys oli 3. marraskuuta 1888 Pietarissa Rimski-Korsakovin johdolla. Orkesterisarjan pohjalta tehtiin Rimski-Korsakovin kuoltua myös samanniminen baletti. == Teoksen osat == # Meri ja Sinbadin laiva (Largo e maestoso – Lento – Allegro non troppo – Tranquillo) # Prinssi Kalendarin tarina (Lento – Andantino – Allegro molto – Con moto) # Nuori prinssi ja nuori prinsessa (Andantino quasi allegretto – Pochissimo più mosso – Come prima – Pochissimo più animato) # Juhlat Bagdadissa. Meri. Laiva murskautuu vaskiratsastajaa kantavaan kallioon (Allegro molto – Vivo – Allegro non troppo maestoso) == Juoni == Tapahtuu 800-luvun Intiassa. Sulttaani joutuu ensimmäisen vaimonsa pettämäksi. Varmistaakseen, etteivät myöhemmät vaimot voi pettää häntä, hän ottaa joka päivä uuden vaimon, viettää yhden yön tämän kanssa ja aamun tullen teloituttaa vaimonsa. Näin jatkuu, kunnes hänen vaimokseen hankkiutuu suurvisiirin viisas tytär Šeherazaden, joka kertoo hänelle tarinaa. Joka yö, kun aamu alkaa sarastaa, Šeherazade lopettaa tarinansa jännittävään kohtaan. Sulttaani haluaa aina kuulla tarinan lopun ja siirtää Šeherazaden teloitusta seuraavalle päivälle. Kun tarinat loppuvat tuhannen ja yhden yön jälkeen, sulttaani kertoo, että on rakastunut Šeherazadeen eikä halua teloituttaa häntä. Rimski-Korsakovin teoksen osat kuvaavat eräitä Šeherazaden kertomia tarinoita. ==Lähteet== Luokka:Nikolai Rimski-Korsakovin teokset Luokka:1880-luvun musiikkiteokset Luokka:Tuhat ja yksi yötä
Sinfonia nro 3 (Schumann)

Robert Schumannin sinfonia nro 3 Es-duuri op. 97, lisänimeltään Reiniläinen sinfonia, valmistui marras-joulukuussa 1850. Sinfonian kantaesitys oli 6. helmikuuta 1851 Düsseldorfissa säveltäjän johtamana. Lisänimi viittaa siihen, että Schumann sävelsi teoksen pian muutettuaan Dresdenistä Reinin varrelle Düsseldorfiin. Teoksen perustunnelman tulkitaan usein heijastelevan "reiniläistä iloisuutta". Schumann itse sanoi teoksen syntyneen Kölnin tuomiokirkon tekemän vaikutuksen inspiroimana. Lisänimi on siis kuvaava, vaikka se ei olekaan peräisin säveltäjältä. Sen sijaan ei olisi Schumannin teosten hengen mukaista pitää teosta ohjelmallisena musiikkina: teos ei kuvaa Reinin ympäristöä vaan heijastelee Schumannin saamia vaikutelmia. ==Osat== Teoksessa on normaalin neljän osan sijaan viisi osaa: #Lebhaft #Scherzo: Sehr mäßig #Nicht schnell #Feierlich #Lebhaft ==Aiheesta muualla== * IMSLP: Symphony No.3, Op.97 (Schumann, Robert) (nuotteja) Luokka:Robert Schumannin sinfoniat Luokka:1850-luvun musiikkiteokset
Pitkät kihlajaiset

Pitkät kihlajaiset (Un long dimanche de fiançailles) on Jean-Pierre Jeunet'n ohjaama ranskalainen elokuva, joka sai ensi-iltansa vuonna 2004. Elokuva perustuu Sébastien Japrisotin vuonna 1993 ilmestyneeseen samannimiseen romaaniin. Elokuvan Suomen ensi-ilta oli 21. tammikuuta 2005. == Juoni == Ensimmäisen maailmansodan aikana viisi sotilasta tuomitaan kuolemaan itsensä tahallisesta silpomisesta. Heidät lähetetään ei-kenenkään-maalle Ranskan ja Saksan juoksuhautojen väliin. Vaikuttaa siltä, että he kaikki kuolivat myöhemmin syttyneessä taistelussa, mutta erään kuolemaantuomitun sotilaan, Manechin, kihlattu Mathilde ei usko tämän kaatuneen. Luopumatta toivosta hän alkaa seurata vihjeitä selvittääkseen mitä rintamalla tapahtui. Mathildea ajaa eteenpäin usko siihen, että Manech tulee takaisin, sillä ennen sotaan lähtöään Manech takoi heidän kotikirkkonsa kelloon kirjaimet "MMM" eli "Manech Aime Mathilde" (Manech rakastaa Mathildea. Lausuttaessa ranskan sana aime kuulostaa samalta kuin kirjain m.) Tutkiessaan tapahtunutta Mathilde saa selville myös muiden neljän kuolemaantuomitun tarinat ja yksityisetsivän avulla yrittää selvittää kaikkien viiden kohtalon. Tarinaa kerrotaan sekä Mathilden näkökulmasta vuonna 1920 että rintamalta muutama vuosi aiemmin. == Rooliluettelo == == Palkinnot == Oscar-palkinnot * Ehdokkuus: Paras lavastus * Ehdokkuus: Paras kuvaus BAFTA-palkinnot * Ehdokkuus: Paras vieraskielinen elokuva Broadcast Film Critics Association * Ehdokkuus: Paras vieraskielinen elokuva Chicago Film Critics Association * Voittaja: Paras vieraskielinen elokuva César-palkinnot * Voittaja: Paras naissivuosa (Marion Cotillard) * Voittaja: Paras kuvaus (Bruno Delbonner) * Voittaja: Paras Puvustus (Madeline Fontaine) * Voittaja: Best Production Design (Aline Bonetto) * Voittaja: Lupaavin näyttelijä (Gaspard Ulliel) * Ehdokkuus: Paras naispääosa (Audrey Tautou) * Ehdokkuus: Paras ohjaus (Jean-Pierre Jeunet) * Ehdokkuus: Paras leikkaus (Hervé Schneid) * Ehdokkuus: Paras elokuva * Ehdokkuus: Paras musiikki(Angelo Badalamenti) * Ehdokkuus: Paras ääni (Vincent Arnardi, Gérard Hardy ja Jean Umansky) * Ehdokkuus: Paras kirjoitus (Jean-Pierre Jeunet and Guillaume Laurant) Dallas-Fort Worth Film Critics Association * Voittaja: Paras vieraskielinen elokuva Florida Film Critics Association * Voittaja: Paras ulkomainen elokuva Golden Globe *Ehdokkuus: Paras vieraskielinen elokuva == Lähteet == * Viitattu 23.10.2010. * * == Aiheesta muualla == * Luokka:Vuoden 2004 ranskalaiset elokuvat Luokka:Jean-Pierre Jeunet’n ohjaamat elokuvat Luokka:Ranskalaiset draamaelokuvat
Quadrophenia

Quadrophenia on brittiläisen rockyhtye The Whon kuudes studioalbumi ja toinen rockooppera, joka julkaistiin marraskuussa 1973. Albumin tarina sijoittuu vuosien 1964–1965 Lontooseen, jossa mod-tyyli kukoisti. Tarina keskittyy Jimmy-nimiseen teiniin, joka kokee tarinan aikana psykologisia ja sosiaalisia muutoksia ottaessaan ensiaskelia aikuisuuteen. Albumin nimi viittaa neljään persoonatyyppiin, jotka vastaavat albumin päähenkilön vaihtelevia persoonallisuuksia (”Kovanaama”, ”Romantikko”, ”Hullu”, ”Kerjäläinen- Tekopyhä”). Vuonna 1979 valmistui albumiin löyhästi pohjaava elokuva Quadrophenia – 60-luvun kapinalliset, jossa esiintyivät muiden muassa Phil Daniels ja Sting. ==Päähenkilön neljä persoonaa== Päähenkilön Jimmyn neljä persoonallisuutta symboloivat myös The Whon jäseniä. Suluissa persoonan nimi suomeksi ja siihen liittyvä teemalaulu sekä The Whon jäsen, jota persoonatyyppi symboloi. *A tough guy (”Kovanaama”, teemalauluna ”Helpless Dancer” – Roger Daltrey) *A romantic (”Romantikko”, teemalauluna ”Is it Me?” – John Entwistle) *A bloody lunatic (”Hullu”, teemalauluna ”Bell Boy” – Keith Moon) *A beggar, a hypocrite (”Kerjäläinen-Tekopyhä”, teemalauluna ”Love Reign O’er Me” – Pete Townshend) ==Kappaleet== *Kaikki kappaleet kirjoittanut Pete Townshend. ===Levy 1=== A-puoli # # # # # B-puoli # * # # # # ===Levy 2=== A-puoli # # # # B-puoli # * # # ==Kokoonpano== *Pete Townshend – kitarat, syntetisaattorit, banjo, äänitehosteet, laulu *Roger Daltrey – päälaulu *Keith Moon – rummut, lyömäsoittimet, laulu kappaleessa ”Bell Boy” *John Entwistle – bassokitara, vaskipuhaltimet, laulu ===Vierailijat=== *Chris Stainton – piano kappaleissa ”Dirty Jobs”, ”Helpless Dancer”, ”5:15” ja ”Drowned” *John Curle – uutistenlukija == Lähteet == luokka:Vuoden 1973 albumit Luokka:The Whon albumit Luokka:Rock-oopperat
The Who by Numbers

The Who By Numbers on brittiläisen rockyhtye The Whon lokakuussa 1975 julkaistu seitsemäs studioalbumi. Levyä hallitsevat alakuloiset teemat, kuten Pete Townshendin omaelämäkerralliset tilitykset alkoholiongelmistaan. Esimerkkinä voidaan mainita kappale ”However Much I Booze”, jonka solisti Roger Daltrey kieltäytyi laulamasta, koska hän piti sitä liian henkilökohtaisena. Näin ollen kappaleen laulaa itse Townshend. Kaksimielisestä sanoituksestaan tunnettu kappale ”Squeeze Box” julkaistiin singlenä, ja se muodostui hitiksi nousten brittilistan sijalle 10. tammikuussa 1976.http://www.everyhit.com/ Albumin kansi on yhtyeen basistin John Entwistlen piirtämä. ==Kappaleet== *Kaikki kappaleet Pete Townshendin kirjoittamia, ellei toisin mainita. A-puoli # # # # # B-puoli # * # # # # ===Vuoden 1996 uudelleenjulkaisun bonuskappaleet=== *Kappaleet on nauhoitettu konsertissa Swansea Football Groundissa 16. kesäkuuta 1976.'' # * # # ==Kokoonpano== * Roger Daltrey – laulu * John Entwistle – bassokitara, laulu * Keith Moon – rummut * Pete Townshend – kitara, kosketinsoittimet, laulu == Lähteet == luokka:Vuoden 1975 albumit Luokka:The Whon albumit
Majakkalaiva Plevna

Majakkalaiva Plevna oli suomalainen koneeton majakkalaiva. Sen rakensi turkulainen W:m Crichton & co vuonna 1892. Aluksen mitat olivat 29 x 6,9 x 2,1 metriä, uppoama 223 tonnia. Alus sijoitettiin aluksi Nahkiaisen matalikolle Merenkurkkuun. Siinä oli kaksi öljykäyttöistä valolaitetta sekä höyrykattila sumusireeniä ja ankkurivinssiä varten. Aluksessa oli myös purjeet, joskin yleensä sen toi paikalleen ja haki telakalle hinaaja. Kuten tapa oli, alus sai nimen Nahkiainen sijoituspaikkansa mukaan. Majakkalaivana sen miehitys oli päällikkö, kaksi perämiestä ja viisi miestä. Vuonna 1900 se siirrettiin Plevnan matalikolle Kemin ulkopuolelle ja sai uuden nimen Plevna, joka 1930-luvulla suomalaistettiin muotoon Kemi. Alukseen vaihdettiin samaan aikaan kaasuvalomajakka. Se oli viimeinen vanhanaikainen koneeton majakkalaiva. Alus poistettiin majakkalaivan tehtävistä vuonna 1956, kun tilalle saatiin Rauman edustalta vapautunut modernimpi höyrykonekäyttöinen alus. Vanhempaa alusta kutsuttiin laitoksen sisäisessä kielenkäytössä tsaarinaikaisella nimellään, ettei se sekaantuisi uudemman kanssa. Poistettu majakkalaiva muutettiin asuntolaivaksi ja se sai väliaikaisen nimen MKH 4. Pian se sai uuden nimen Kuohu ja siitä tehtiin merenmittaajien asunto- ja piirustussalialus, jota hinasi perässään toinen entinen majakkalaiva eli tukialus Pauha. Miehitys kasvoi nyt liki viisinkertaiseksi: miehistöä tuli entisen neljän sijaan yhdeksäntoista henkeä. Vuonna 1978 yhdistelmä hajosi: Pauha siirtyi työskentelemään Saimaalle, kunnes vuonna 1979 uudet tukialukset Linssi ja Sesta valmistuivat. Pauha tuhoutui Venäjän puolella Suomenlahdella matalikolle ajelehdittuaan syksyllä 1980 ja Kuohu romutettiin samoihin aikoihin. == Lähteet == * Auvinen, Visa: Leijonalippu merellä, luku Majakkalaivat. Turku, Eita Oy 1983. * Laurell, Seppo: Aalloilla keinuvat majakat: historiikki majakkalaivojen aikakaudesta ja museoalus Kemistä. Merenkulkuhallitus, Helsinki 1988. * Laurell, Seppo: Suomen majakat. Kustannusosakeyhtiö Nemo, Helsinki 1999. === Viitteet === Plevna
Sutemi

Sutemi on japanilainen budōkäsite, joka liittyy hyökkäämiseen japanilaisissa kamppailulajeissa. Se on päättäväisyyttä ja sitoutumista hyökkäämiseen, silläkin uhalla että hyökkääjä asettaa itsensä alttiiksi vastustajan vastahyökkäykselle tai muulle tekniikalle, oman suojauksen avautuessa, ja vaikka siitä voisi äärimmäisenä seurauksena olla oma vahingoittuminen tai jopa kuolema. Luokka:Japanilaiset budōkäsitteet
Krasnogvardeiskin piiri

Krasnogvardeiskin piiri () tarkoittaa seuraavia hallintoalueita: *Krasnogvardeiskin piiri, hallinnollinen piiri Pietarissa *Krasnogvardeiskin piiri, hallinnollinen piiri Belgorodin alueella *Krasnogvardeiskin piiri, hallinnollinen piiri Orenburgin alueella *Krasnogvardeiskin piiri, hallinnollinen piiri Stavropolin aluepiirissä.
Hätäraketti

Hätäraketti on erityisvalmisteinen punaista valoa levittävä rakettiammus, jolla ilmaistaan merihätää ja pyydetään apua. Se laukaistaan kädestä tai ammutaan merkinantopistoolilla, ja se kohoaa tyypistä riippuen noin 60 - 400 metrin korkeuteen, jolloin siinä oleva laskuvarjo aukeaa ja raketti leijuu hitaasti alaspäin. Paloaika vaihtelee 40 sekunnista jopa hiukan yli minuuttiin, tyypistä riippuen. Punaisia hätäraketteja ja punasoihtuja on tarkoitus käyttää pimeän aikaan, oranssisavuja valoisalla. Merihädän ilmaisemiseen on olemassa myös erityisiä käsisoihtuja, joita käytetään hätämerkin antamiseen näköetäisyydeltä, sekä savurasia, joka sytytettynä heitetään veteen, jossa se kehittää paksua oranssinväristä savua. Savurasia on hyödyllinen lähinnä päiväsaikaan tehdyissä ilmaetsinnöissä. Kaikissa tyypeissä on sisäänrakennettu laukaisumenetelmä, joka vaihtelee painettavasta tai vedettävästä erityisellä raapaisupinnalla sytyttämiseen. Tämän kaltaisia räjähde- ja palonarkoja valmisteita kutsutaan pyroteknisiksi hätämerkinantovälineiksi. Hätäraketin aiheeton käyttö on rangaistavaa. Hätäraketin perusteettomasti laukaissut joutuu korvaamaan hälytyksestä viranomaisille aiheutuvat, usein huomattavat kulut.Perätön vaarailmoitus Rikoslaki. Finlex.fi ==Lähteet== Luokka:Turvalaitteet Luokka:Liikenneturvalaitteet Luokka:Vesiliikenne en:Distress rocket